Държавен вестник, бр. 62, 2000 г., стр. 47

Б Р О Й  62
Д Ъ Р Ж А В Е Н   В Е С Т Н И К
С Т Р .  47
от министъра на земеделието и горите, като
попълват т. 5 от него. В случаите по чл. 3, ал. 2
в заявлението се посочва, че то е за съвместно
участие, отбелязват се номерата на удостовере-
нията на всички участници и номерът и датата
на пълномощното.
(2) В заявлението се посочват:
1. местонахождението, номерът (масив и
парцел) и площта на имотите в декари, за които
се кандидатства;
2. предлаганата цена в левове на декар.
(3) Към заявлението се прилагат фотокопие
(лице и гръб) на удостоверението за притежа-
ване на поименни компенсационни бонове и
фотокопие от временните удостоверения за
притежаване на компенсаторни и жилищни
компенсаторни записи, съответно от компен-
саторните и жилищните компенсаторни запи-
си, когато кандидатът ще ги ползва като допъл-
нително платежно средство, както и копие от
пълномощното по чл. 3, ал. 1 и 2.
(4) Заявлението се подава в запечатан плик
или се изпраща препоръчано с обратна разпис-
ка по пощата на адреса, посочен в заповедта за
обявяване на търга. Върху плика се отбелязват
името на участника или името на упълномоще-
ното лице, както и указание, че писмото съдър-
жа заявление за участие в търг за закупуване на
земи от ДПФ.
(5) Заявление, представено в незапечатан
плик, е недействително.
(6) Получените в поземлената комисия (за
общинския търг), съответно в областната ди-
рекция “Земеделие и гори” (за областния и на-
ционалния търг), пликове със заявления за учас-
тие в търга, без да се разпечатват, се записват
с входящ номер и дата в регистър.
Чл. 20. (1) Кандидатът посочва цената в
левове за декар и тя не може да бъде по-ниска
от обявената тръжна цена на декар. Предло-
жената цена за декар, умножена по площта на
имотите, за които се кандидатства, не може
да надвишава левовата равностойност на при-
тежаваните от кандидата поименни компен-
сационни бонове, компенсаторни записи и
жилищни компенсаторни записи.
(2) Предлаганата цена за декар, умножена по
площта на имотите, се закръглява до цяло число.
Чл. 21. (1) Не се допускат за участие в търга
кандидатите:
1. чиито заявления не отговарят на условия-
та по чл. 10, ал. 1 и чл. 20;
2. зявили участие за даден имот, както и за
няколко имота с по-висока стойност от левова-
та равностойност на притежаваните от тях по-
именни компенсационни бонове, компенсатор-
ни записи и жилищни компенсаторни записи.
(2) Когато кандидатът е заявил участие за
няколко имота, като само за даден имот не е
спазил изискванията по чл. 20, той не се допус-
ка за участие в търга за този имот. 
Раздел III
Провеждане на търговете и класиране
на участниците
Чл. 22. След изтичане на крайния срок за
подаване на заявленията за участие в търга,
поземлената комисия, съответно областната
дирекция “Земеделие и гори”, предава с прие-
мателно-предавателен протокол пликовете със
заявленията, описани по входящи номера, на
председателя на тръжната комисия.
Чл. 23. (1) В десетдневен срок тръжната
комисия разглежда заявленията, класира пред-
ложенията и определя спечелилия търга кан-
дидат за всеки имот. 
(2) Търгът за даден имот се печели от канди-
дата, предложил най-висока цена на декар.
Чл. 24. (1) За резултатите от търга се съста-
вя протокол, който съдържа:
1. постъпилите заявления за участие в търга
по имоти (брой, имена на заявителите, предло-
жена цена на декар);
2. кандидатите, които не са допуснати за
участие в търга, и мотивите за това;
3. имотите (местоположение, номер по пла-
на за земеразделяне) и имената на кандидати-
те, спечелили търга за всеки имот;
4. имотите, за които не е определен купувач.
(2) Протоколът се подписва от членовете на
тръжната комисия и се обявява на посоченото
в заповедта по чл. 17, ал. 2 публично място в
общината и областта.
(3) В 7-дневен срок от обявяването на прото-
кола участниците в търга могат да направят пис-
мени възражения до тръжната комисия. Тръж-
ната комисията се произнася по възраженията в
5-дневен срок. За разглеждането на възражения-
та се съставя протокол, в който се посочват моти-
вите за приемането или отхвърлянето им. Прото-
колът се подписва от членовете на тръжната
комисия и се обявява на посоченото в заповедта
по чл. 17, ал. 2 публично място.
(4) Председателят на тръжната комисия пред-
ставя протоколите по ал. 2 и 3 заедно със заявле-
нията и възраженията на органа, издал заповедта
за обявяване на търга, в тридневен срок от произ-
насянето по възраженията.
(5) Министърът на земеделието и горите или
упълномощено от него лице със заповед опреде-
ля спечелилите търга кандидати. Заповедта се
публикува в един централен ежедневник и в един
местен вестник и се поставя на видно място в
кметството, общината и областта.
(6) Участниците в търга могат да подадат
жалба по реда на Закона за административното
производство пред Върховния административен
съд за неспазване на изискванията по неговото
провеждане в 14- дневен срок от публикуването
на заповедта по ал. 5 в централния ежедневник.
Чл. 25. (1) Когато кандидатите за един и същ
имот са предложили една и съща цена на декар,
между тях се провежда търг с явно наддаване.